**Nannestad Jeger og Fiskerforening**

Styremøte 6.2.24

Til stede: Knut Harald Holst-Hansen, Atle Wenger, Ann-Kristin Moen, Hans Olav Røtterud,

Karl Erik Bang, Hanne Røtterud

Ikke møtt: Atle Wenger, Olaug Lyssand Holter

1. Agenda:
   1. Innkalling og agenda.
      1. Godkjent, en ny sak til eventuelt, predatortrekning.
2. Gjennomgang av forrige protokoll
   1. Siste protokoll ble gjennomgått og godkjent/signert.
3. Gjennomgang av årsregnskap 2023.
   1. Regnskapet ble presentert og gjennomgått. Årsresultatet ble på -126.569.- som skyldes lavere inntekter på 33.545.- og høyere kostnader på 70.724. På inntektssiden er det i hovedsak to poster som svikter, salg av fiskekort og utleie av klubbhuset. På kostnadssiden er det et større avvik på ordinære avskrivninger (budsjettfeil) med 24.299.- og en ekstraordinær avskrivning/kjøp av premier på 27.271.- i tillegg til merkostnader på strømutgifter på 8.190.-.
   2. Regnskapet ble enstemmig godkjent. Regnskapsfører vil gjøre siste forberedelser av balansen før vi kan signere regnskapet og sende det til foreningens revisorer. Styreleder sørger for at regnskapet sendes styremedlemmene for signering.
4. Forberedelser til Årsmøtet
   1. Årsmøtet er satt til 19. mars kl 1900 i klubbhuset
   2. Informasjon om dator for årsmøtet legges ut umiddelbart på våre hjemmesider med mld om at saker som ønskes tatt opp på årsmøte må være styret i hende innen 19. februar.
   3. Senest 14 dager før årsmøtet legges innkalling med agenda ut på hjemmesidene, dvs senest 4. mars. Sammen med innkallingen legges ved regnskap med revisorerklæring, årsberetninger, budsjett mm.
   4. Dette betyr at budsjetter og årsberetninger må være ferdig og sendt styreleder innen utløpet av 16. februar.
   5. Det kalles inn til et ekstraordinært styremøte den 20. februar kl 1800 for å behandle budsjettet og evt innkomne saker til årsmøte.
5. Eventuelt
   1. Pga liten deltagelse på simulatorkveldene, ble det en diskusjon om hva som er mulig å gjennomføre på kort og lang sikt. Det er en relativ stor belastning på enkeltpersoner og styret er enig i at belastningen må reduseres og at det burde la seg gjøre å markedsføre aktiviteten bedre blant foreningens medlemmer. Som presisert av et styremedlem, så er det styrets ansvar å sørge for god gjennomføring og ta ansvaret for at aktiviteten gjennomføres på en god og forsvarlig måte. Klubbhuset holdes åpent denne uken, men aktiviteten kan bli avsluttet for sesongen med virkning fra neste uke hvis ikke styret finner flere som kan være med på å dra lasset. I første omgang legges det ut en sak på hjemmesidene våre og FB om at vi trenger flere interesserte medlemmer til å være med på å utvikle «produktet». Styrets leder vil deretter invitere interesserte til et møte i klubbhuset for å sette ned et program ut sesongen og gjøre forberedelser for neste sesong.
   2. Klubbhuset trenger å få måkt av taket. Det legges opp til en dugnad ila kort tid. Innkalling kommer på hjemmesidene våre og FB.
   3. Det ble gjennomført trekning av fjorårets predatorjakt. 1. premien gikk til Rune Johnsen, 2. premien gikk til Henning Larsen og tredje premie gikk til Reidar Olsen. Gratulerer😊

NB: Ekstraordinært styremøte tirsdag 20. februar kl 1800 i klubbhuset.

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

Hanne Røtterud Karl Erik Bang Hans Olav Røtterud

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_

Knut Harald Holst-Hansen Ann-Kristin Moen